ROKIŠKIO RAJONO SAVIVALDYBĖS 2024 M. KAIMO PROGRAMA (KP)

Rokiškio rajono savivaldybės tarybos 2024-03-28 sprendimu pakeista savivaldybės biudžeto finansinė priemonė – Kaimo programa (toliau- KP). Patvirtina nauja KP priemonė – „**Parama ekologiniams ūkiams**“**.** Paramos galės kreiptisekologinių ir pereinančių prie ekologinio ūkininkavimo ūkių savininkai, žemės ūkio valdas registravę Rokiškio rajone. Pagal šią priemonę vienam pareiškėjui numatoma kompensuoti iki 200 Eur einamųjų metų ūkio sertifikavimo išlaidų. Pareiškėjas paraišką dalyvauti priemonėje pateikia padeklaravęs pasėlius, ne vėliau kaip iki einamųjų metų rugsėjo 1 d. Išlaidas pagrindžiančius ir išlaidas patvirtinančius dokumentus pareiškėjas pristato nuo jų gavimo per galimai trumpiausią laiko terminą, bet ne vėliau kaip lapkričio 30 d.

Vienam pareiškėjui iš KP galima gauti parama per metus kitose priemonėse:

dalyvaujant priemonėse „**Drenažo remontas**“, „**Melioracijos gedimų gyvenvietėse šalinimas“**, **,,Kelių gerinimas**“ – vienam pareiškėjui ne daugiau kaip 500 eurų kiekvienai paraiškai,

priemonėje **,,Melioracijos gedimų gyvenvietėse šalinimas**“ dalyvaujant daugiabučio gyventojams – kompensuojama ne daugiau negu 1500 eurų vienai daugiabučio paraiškai.

Vienam pareiškėjui dalyvaujant keliose KP priemonėse, finansuojama ne didesnė negu 1500 eurų suma per metus.

Primename, kad prieš dalyvaujant daugeliui jau žinomoje priemonėje ,,**Drenažo remontas”** , kur kompensuojamos ūkininkų ar žemės ūkio paskirties žemės savininkų patirtos išlaidos, šalinant melioracijos gedimus, pirmiausia ūkininkas ar žemės savininkas pirmiausiakreipiasi į Žemės ūkio skyriaus melioracijos specialistą (tel. Nr. (+370 458) 51 686, (+370 610) 09 586, el. paštu v.sirvydis@rokiskis.lt.) konsultacijos ir techninių dokumentų bei pateikia prašymą dalyvauti programoje.

Nuo pernai metų įteisinta KP priemonė išlaidų kompensavimo būdu. Gyvenviečių namų valdų ir daugiabučių (trijų ir daugiau butų gyvenamojo namo) kiemuose patiriantys problemų dėl melioracijos statinių gedimų gyventojai turi galimybę naudotis aukščiau paminėta priemone. Pirmiausia dėl melioracijos statinių gedimo ne mažiau negu trijų kaimynystėje esančių sklypų savininkai, valdytojai arba daugiabučio savininkų deleguotas atstovas (toliau – Pareiškėjai) kreipiasi į Žemės ūkio skyriaus melioracijos specialistą konsultacijos ir techninių dokumentų bei raštu pateikia bendrą prašymą dalyvauti priemonėje.

**Skelbiame, kad paraiškų pagal priemonę ,,Kelių gerinimas**“, skirtą ūkininkų ir žemės ūkio įmonių **žvyro** (0/32 frakcijos), panaudoto savivaldybės vietinės reikšmės viešųjų kelių (toliau – vietinės reikšmės kelių) remontui, pirkimo išlaidų **kompensavimui bus renkamos nuo š.m. balandžio 8 iki birželio 1 d. P**areiškėjai, pageidaujantys einamaisiais metais dalyvauti šioje priemonėje, raštu pateikia prašymus (prašymo formą rasite žemiau esančioje nuorodoje) Žemės ūkio skyriui arba apie tai informuoja el. paštu: z.juodeliene@rokiskis.lt Kiekvienai seniūnijai skirta lėšų kvota 5 pareiškėjams.